
I. Eesmärk
Spordimängude  eesmärgiks on propageerida sporti ja tervislikku eluviisi, pakkuda veteransportlastele võistlusvõimalusi. Edendada sõprussidemeid liikmeskonna ühenduste vahel. Selgitada spordimängude võitjad ja parimad võistkonnad kavas olevatel spordialadel: kergejõustikus, võrkpallis, tänavakorvpallis, mälumängus, petankis, discgolfis ja orienteerumises.

II. Aeg ja koht
ESL 53. Spordimängud viiakse läbi 8.-9. augustil 2020.a. Võru linna ja Võru valla spordiväljakutel.

Ajakava
Laupäev, 8. august
8.30 – 9.30 	Infomaterjalide kättesaamine		Võru Spordikeskus
9.30		Esindajate koosolek			Võru Spordikeskus
10.30		Kogunemine rongkäiguks 		Võru Spordikeskus
11.00		Spordimängude avamine		Võru Spordikeskuse staadion
11.45		Pendelteatejooks			Võru Spordikeskuse staadion
12.00		Kergejõustik				Võru Spordikeskuse staadion
12.30		Võrkpall				Võru Võrkpalliklubi välisväljakud 
		Petank					 SK Küti petankiväljak Roosi tänaval
13.00               Korvpall	Parksepa Keskkooli välisväljak/Kreutzwaldi       Kooli välisväljak
		Orienteerumine			 Võru, Palometsa
20.00		Võru linnapea vastuvõtt		 Võru Kreutzwaldi Kool
21.00		Puhkeõhtu				 Võru Kreutzwaldi Kooli aula

Pühapäev, 9. august
10.00		Kergejõustik				Võru Spordikeskuse staadion
		Võrkpall				Võru Võrkpalliklubi välisväljakud
		Mälumäng				Võru Kreutzwaldi Kooli aula
11.00		Discgolf				Võru-Kubija discgolfirada
16.00		Spordimängude lõpetamine		Võru Spordikeskuse staadion
	
III. Korraldamine 
Spordimänge korraldab Eesti Seeniorispordi ja Spordiveteranide Liit koostöös Võru Spordiveteranide Koondise, Võrumaa Spordiliidu, Võru Vallavalitsuse ja Võru Linnavalitsusega.
Võistlused viiakse läbi vastavalt Eesti Vabariigis kehtivatele võistlusmäärustele, v.a. juhud, kui käesolev juhend määratleb teisiti.

IV. Osavõtjad 
1. Mängudel võivad osaleda kõik veteransportlased, kes on sündinud 1985. aastal ja varem. 
2. Kergejõustiku vanusegruppi kuulumist arvestatakse sünnikuupäeva järgi.
3. Kõik osavõtjad vastutavad ise oma tervisliku seisundi eest.

V. Paremusjärjestuse selgitamine
Piirkondlikel organisatsioonidel lähevad arvesse kergejõustiku ja viie parema ala võistkondlikud kohapunktid kavas olevatelt spordialadelt. Meeste ja naiste võrkpalli ning meeste ja naiste korvpalli piirkondlik paremusjärjestus selgitatakse 3 parema võistkonna kohapunktide liitmise teel. Punktide võrdsuse korral on määravaks suurem esi- või paremate kohtade arv.
Spordialade kohapunktide arvestus: I koht – 30 punkti; II koht – 27 punkti; III koht – 25 punkti; IV koht – 24 punkti, jne.. Punktide võrdsuse korral on määravaks kõrgemate kohtade arv. Kui ka siis on seis võrdne, saab  määravaks parem koht kergejõustikus.

I grupp				II grupp

Tallinna SVK			Järvamaa SL
Tartu SVK				Läänemaa SL
Lääne –Virumaa SVK		Jõgeva SVK
Ida –Virumaa SVÜ			Valgamaa SVS
Pärnumaa SVK			Rapla SVK
Narva SVK				Saaremaa SL
Viljandi SVK				Võru SVK

VI. Spordialade kava				Toimumiskoht
    
· Kergejõustik				Võru Spordikeskuse staadion
· Korvpall naised			Võru Kreutzwaldi Kooli välisväljak 
· Korvpall mehed			Parksepa Keskkooli välisväljak
· Võrkpall naised			Võru Võrkpalliklubi võrkpalliplatsid
· Võrkpall mehed			Võru Võrkpalliklubi võrkpalliplatsid
· Mälumäng				Võru Kreutzwaldi Kooli aula
· Petank					SK Küti petankiväljakud (Roosi tänav)
· Discgolf				Võru-Kubija discgolfirada
· Orienteerumine			Võru, Palometsa

1. Kergejõustik
Võistkonna suurus on piiramatu. Võisteldakse 11 vanusegrupis. Vanusegrupp määratakse sünnikuupäeva järgi.
Naised: 35, 40, 45, 50, 55, 60, 65, 70, 75, 80, 85, 90+
Mehed: 35, 40, 45, 50, 55, 60, 65, 70, 75, 80, 85, 90+

Programmis on järgmised alad:
VÕISTLUSALAD			NAISED		MEHED
60m				60,65,70,75,80,85,90+	60,65,70,75,80,85,90+
100m			35,40,45,50,55		35,40,45,50,55
400m			60,65,70,75,80,85,90+
800m							60,65,70,75,80,85,90+
1500m			35,40,45,50,55		
3000m							35,40,45,50,55
Paigalt kaugushüpe	60,65,70,75,80,85,90+	60,65,70,75,80,85,90+
Kaugushüpe		35,40,45,50,55		35,40,45,50,55
Kuulitõuge			Kõik vanusegrupid		Kõik vanusegrupid
Kettaheide			Kõik vanusegrupid		Kõik vanusegrupid
Odavise			Kõik vanusegrupid		Kõik vanusegrupid
Kaugushüppes ja heitealadel on igal võistlejal 4 katset. 
Pendelteatejooksu võistkonna koosseis: 5 naist (35,40,45,50,55) ja 5 meest (35,40,45,50,55). Vanema vanusegrupi võistleja võib võistelda nooremas vanusegrupis. Jooksu alustavad noorima vanusegrupi naisjooksjad ning lõpetavad vanima vanusegrupi meesjooksjad. Pendelteatejooks toimub staadionimurul (ilma naelkingadeta) pärast avamist. 
Võistkondlik paremusjärjestuse selgitamiseks:
liidetakse 40 parema tulemuse ja pendelteatejooksu kohapunktid. Ühel võistlejal võib võistkonna arvestusse minna kuni 4 paremat tulemust, mis eelregistreerimisel on ära märgitud.
Kohapunktid iga vanusegrupi kõikidelt aladelt: I koht 14 punkti, II koht 12 punkti, III koht 10 punkti, IV koht 9 punkti, jne… 12. koht ja järgnevad kohad annavad 1 punkti. Pendelteatejooksus on koefitsiendiks 2.
Punktide võrduse korral on määravaks parem koht pendelteatejooksus.
Peakohtunik Helju Rakaselg

        2.   Võrkpall 
              Võistlused toimuvad kahes vanusegrupis meestele ja naistele.
Naised: I grupp N35+ (sündinud 1985 ja varem); II grupp N50+ (sündinud 1970 ja varem)
Mehed: I grupp M35+ (sündinud 1985 ja varem); II grupp M55+ (sündinud 1965 ja varem)
Iga esindus võib võistelda ühe võistkonnaga vanuseklassi kohta (kokku 4 võistkonda). Piirkondlik järjestus selgitatakse 3 parema võistkonna kohapunktide liitmise teel. Iga vanusegrupi võitja saab 14 punkti, II koht 12 punkti, III koht 10 punkti, IV koht 9 punkti, jne.. Punktide võrdsuse korral on määravaks kõigi osalenud võistkondade suurem esi- või paremate kohtade arv.
Võistkonna suuruseks on 8 mängijat + treener.
Võistluste läbiviimise süsteem otsustatakse pärast eelregistreerimist. Kui vanusegruppi registreerub vähem kui 3 võistkonda, siis vanusegrupid liidetakse või võistlust ei toimu.
Mängitakse parem 3-st geimist 25 punktini, 3. geim 15 punktini (2 punktise vahega).
Võit annab 2, kaotus 1 ja loobumine 0 punkti. Punktide võrdsuse korral otsustab paremuse üldine geimide suhe, selle võrdsuse korral üldine geimipunktide suhe. Võistlused viiakse läbi vastavalt Eesti kehtivatele võistlusmäärustele. Võistluspalliks on FIVB poolt tunnustatud saali võrkpall. Vihmase ilma korral mängitakse rannavõrkpalli  pallidega. Kohamängud toimuvad teisel võistluspäeval (selgub pärast registreerimist!)
Peakohtunik Triin  Ojasoo 

3.   Petank
	   Segatrio, võistkonna suurus kuni 4 mängijat (3+1 varumängija); korraga väljakul 3            	   mängijat, nendest 1 naine. Lubatud on üks vahetus mängus. 
Kasutada võib ka harrastuskuule.
Iga maakond võib välja panna kuni kaks võistkonda, kusjuures arvesse läheb parema võistkonna tulemus. Arvesse mitteminevad võistkonnad hoiavad kohad ja punktid kinni. Võistlussüsteem selgub peale võistkondade eelregistreerimist. 
Peakohtunik Jaan Lüitsepp

4.   Tänavakorvpall (3x3) 
Võistlused toimuvad kahes vanusegrupis meestele ja naistele.
Naised: I grupp N35+ (sündinud 1985 ja varem); II grupp N45+ (sündinud 1975 ja varem)
Mehed: I grupp M35+ (sündinud 1985 ja varem); II grupp M50+ (sündinud 1970 ja varem)
Iga esindus võib võistelda kahe naiskonna ja kahe meeskonnaga (kokku 4 võistkonda). Piirkondlik järjestus selgitatakse 3 parema võistkonna kohapunktide liitmise teel. Iga vanusegrupi võitja saab 14 punkti, II koht 12 punkti, III koht 10 punkti, IV koht 9 punkti, jne.. Punktide võrdsuse korral on määravaks kõigi osalenud võistkondade suurem esi- või paremate kohtade arv.
Võistkonna suuruseks on 4 mängijat.
Võistluste läbiviimise süsteem otsustatakse pärast eelregistreerimist. Kui vanusegruppi registreerub vähem kui 3 võistkonda, siis vanusegrupid liidetakse.
Võit annab 2 punkti, kaotus 1 punkti, loobumine 0 punkti. Viigilise tulemuse korral mängitakse lisaaeg. Võistkondade paremusjärjestus selgitatakse vastavalt võistlus-määrustele. Kahe võistkonna võrdsete punktide korral otsustab paremuse omavaheline mäng. Kolme ja enama võistkonna võrdsete punktide korral otsustab paremuse omavahelistes mängudes kogutud punktide summa, seejärel omavahelistes mängudes visatud ja endale visata lastud korvide keskmine punktisuhe, selle võrdsuse korral turniiril saavutatud keskmine punktisuhe kõiki mänge arvestades.
Mängud toimuvad Võru Kreutzwaldi Kooli välisväljakutel ja Parksepa Keskkooli välisväljakutel.  Vihmase ilma korral võimlas.
Peakohtunik Alar Kõiv

5.   Orienteerumine – lühiraja võistlus
Võistkonna  suurus on  piiramatu.
Võistlusklassid:
N35 (sünd 1985- 1976)
N45 (sünd 1975 - 1966) 
N55 (sünd 1965 – 1956)
N65 (sünd 1955 ja varem)
M35 (sünd 1985 -1976) 
M45 (sünd 1975- 1966)
M55 (sünd 1965-1956)
M65 (sünd 1955 ja varem)
Lühirajal lubatakse osaleda ainult oma võistlusklassis. Võistluskeskus Võru Palometsa
Võistkondliku paremusjärjestuse selgitamiseks:
liidetakse 10 parema tulemuse kohapunktid. Kohapunktid igale vanusegrupile jagunevad võistlejatele alljärgnevalt: 
I koht - 30 punkti, II - 28 punkti, III - 26 punkti, IV koht. – 25 punkti, jne… 28. koht ja järgnevad kohad annavad 1 punkti. Punktide võrdsuse korral on määravaks suurem esi- või paremate kohtade arv.
Kasutatakse SPORTident märkesüsteemi. 
Peakohtunik Sixten Sild.

6.  Discgolf
Iga piirkondlik esindus võib võistelda ühe võistkonnaga.
Võistkonna suuruseks on 4 seeniorsportlast, kellest vähemalt üks on naisvõistleja. Mängitakse üks võistlusring 18 korviga rajal. Võistlused viiakse läbi eraldi individuaalvõistlusena meestele ja naistele. Täpsem võistlussüsteem selgub pärast eelregistreerimist, ka korvide arv!
Discgolfi kettad on igal mängijal endal.
Võistkondliku paremusjärjestuse selgitamiseks liidetakse kahe parima mehe ja parima naise tulemuste kohapunktid. Arvesse mitteminevad võistlejad hoiavad kohad ja punktid kinni. Paremusjärjestuse selgitamiseks saavad võistlejad punkte alljärgnevalt: I koht - 30 punkti, II - 28 punkti, III - 26 punkti, IV koht. – 25 punkti, jne… 28. koht ja järgnevad kohad annavad 1 punkti. Kohapunktid: I koht 14 punkti, II koht 12 punkti, III koht 10 punkti, IV koht 9 punkti jne.. Punktide võrdsuse korral on määravaks suurem esi- või paremate kohtade arv.
Peakohtunik  Artur Rauk

7.  Mälumäng 
Iga piirkondlik esindus võib võistelda ühe võistkonnaga.
Võistkonna suuruseks on 4 mängijat.
Mälumängus esitatakse võistkondadele 40 küsimust, mis antakse lauda kirjalikult 5 kaupa. Küsimused on jaotatud kaheks suureks alateemaks: 25 küsimust spordist ja 15 küsimust varia - teemadel. Vastamisaega 5 küsimusele on 7 minutit. Vastused esitatakse kirjalikult. Vaheaeg tehakse mängus peale 20-ndat küsimust. Vastuste punktiskaala on 2, 1, 0. Kui 40 küsimust ei selgita paremusjärjestust I – III kohani, esitatakse 3 lisaküsimust. Kui ka siis ei selgu paremusjärjestus, jätkatakse küsimuste ühekaupa esitamist.
Peakohtunik Ülar Lauk

VII. Protestid ja muud sanktsioonid
Protest esitatakse spordiala peakohtunikule vastavalt spordiala võistlusmäärustele. 
Protesti esitamisega tasutakse 20 EUR, mis protesti rahuldamise korral tagastatakse. Protesti lahendab žürii, kuhu kuuluvad spordimängude peakohtunik, ala peakohtunik ning sportmängude peasekretär. Žürii otsus edasikaebamisele ei kuulu!

VIII. Autasustamine
1. Spordialadel esikohale tulnud võistkondi autasustatakse ESL-i rändauhinnaga ja diplomiga, II ja III kohale tulnud võistkondi diplomiga.
2. Spordialadel esikolmikusse tulnud võistlejaid autasustatakse medaliga.
3. 53. ESL-i sportmängudel üldkokkuvõttes kolme paremat piirkonna organisatsiooni mõlemas grupis autasustatakse eriauhinnaga.

IX. Registreerimine
Spordimängudel osalemine eeldab eelregistreerimist. Eelregistreerimine alade kaupa tuleb teha elektrooniliselt hiljemalt 20. juuliks 2020.a.  ette antud vormil e-posti aadressile: merike.oun@gmail.com

Nimeline registreerimine tuleb teha etteantud vormil võistkonna esindaja poolt hiljemalt 
31. juuliks 2020.a. e-posti aadressile: merike.oun@gmail.com
Registreerimislehel märkida ära kindlasti võistleja sünniaasta (kergejõustikus ka sünnikuupäev) ning võistkonna esindaja nimi, e-posti aadress ja kontakttelefon.

X. Majandamine
Sportmängude osalustasu on 8.00 eurot ühe võistleja kohta, mis tuleb tasuda Võru Spordiveteranide Koondise arveldusarvele 4. augustiks 2020.a. esitatud arve alusel. 
Alates 5. augustist on osalustasu 10 eurot. Võistluspäeva (8. august) hommikul registreerunutele on osalustasu 12.00 eurot, mis tuleb tasuda sularahas sekretariaati. 
Osalustasu mitte tasunud võistkondi ja sportlasi võistlema ei lubata. Sportmängudest osavõtjate transpordi, toitlustuse ja majutuse kulud tasub lähetav organisatsioon.
XI. Toitlustamine ja majutus 
1. Võistlustest osavõtjatele organiseeritakse toitlustamine Võru Kreutzwaldi Kooli  sööklas järgmistel aegadel ja hinnaga:	
8.08		13.30 - 16.00	lõunasöök		4,00 EUR
8.08.		18.30 - 20.30	õhtusöök		4,00 EUR
9.08.		07.30 -   9.00	hommikusöök		4,00 EUR
9.08		13.30 - 15.30	lõunasöök		4,00 EUR (VAJADUSEL)

Toitlustamise tellimisel tuleb arvuliselt ära märkida sööjate arv etteantud vormi alusel. 
Raha tuleb üle kanda arve alusel vastavalt maksetähtajale.
Kontaktisik: selgub veel


2. Majutusvõimalused:
a) Põrandamajutus Võru Kreutzwaldi Koolis eelregistreerimisel oma magamisvarustusega 5.00 eurot öö.
Raha tuleb üle kanda arve alusel vastavalt maksetähtajale.
Kontaktisik: selgub veel

b) * Põrandamajutuse soov 07. augustiks tuleb eelregistreerimisel eraldi juurde märkida. 08. augustil hommikusööki ei pakuta. 
 
c) Info muude majutusvõimaluste kohta http://www.voru.ee/et/turismiinfo

d) Hotellimajutuse soovi korral reserveerivad võistkonnad ise majutuskohad ja tasuvad vastavalt kokkuleppele majutusasutustega.


XII. Üldiselt
1. Võistluste sekretariaat asub Võru Spordikeskuses
2. Võistkondade esindajatele antakse kätte sportmängude materjalid 8. augustil kell 8.30 – 9.30 sekretariaadis.
3. Kõik antud juhendis määratlemata küsimused lahendab Võru Spordiveteranide Koondis koos suvemängude peakohtuniku ja spordialade peakohtunikega.
4. Informatsiooni spordimängude kohta saab koduleheküljel (alates märtsist 2020) www.vorusvk.weebly.com ja Ülle Rauk 56622576
5. Täiendav info mängude kohta:
ESL peasekretär Ain Sepp – telefon 58119342 
Võru Spordiveteranide Koondise  juhatuse aseesimees Meelis Hüvato (peakohtunik) – telefon 5273 874



Eesti Seeniorispordi ja Spordiveteranide Liit
Võru Spordiveteranide Koondis
Võrumaa Spordiliit
Võru Vallavalitsus
Võru Linnavalitsus

